ประกาศกระทรวงการคลัง เรื่อง การดำรงสินทรัพย์ของสาขาธนาคารต่างประเทศ
ประกาศกระทรวงการคลัง
ประกาศกระทรวงการคลัง
เรื่อง
การดำรงสินทรัพย์ของสาขาธนาคารต่างประเทศ
-------------------

 อาศัยอำนาจตามความในมาตรา
๖ แห่งพระราชบัญญัติการธนาคารพาณิชย์
พ.ศ. ๒๕๐๕ ซึ่งแก้ไขเพิ่มเติมโดยพระราชบัญญัติการธนาคารพาณิชย์
(ฉบับที่ ๒) พ.ศ. ๒๕๒๒
รัฐมนตรีว่าการกระทรวงการคลังออกประกาศ ดังต่อไปนี้

 ข้อ
๑ ให้ยกเลิกประกาศกระทรวงการคลังออกตามความในมาตรา ๖ แห่งพระราช
บัญญัติการธนาคารพาณิชย์ พ.ศ. ๒๕๐๕
ซึ่งแก้ไขเพิ่มเติมโดยพระราชบัญญัติการธนาคารพาณิชย์
(ฉบับที่ ๒) พ.ศ. ๒๕๒๒ ลงวันที่ ๑๗ พฤษภาคม พ.ศ. ๒๕๓๔
และให้ใช้ประกาศฉบับนี้แทน

 ข้อ
๒ สาขาของธนาคารต่างประเทศที่ได้รับอนุญาตให้ประกอบการธนาคาร
พาณิชย์ ตามมาตรา ๖
ต้องดำรงสินทรัพย์ไว้ในประเทศไทยเป็นมูลค่าไม่ต่ำกว่า ๑๒๕ ล้านบาท

 ข้อ
๓ สินทรัพย์ที่สาขาของธนาคารต่างประเทศต้องดำรงตามข้อ ๒ มีดังนี้
 (๑)
เงินฝากที่ธนาคารแห่งประเทศไทย หลักทรัพย์รัฐบาลไทย พันธบัตรธนาคาร
แห่งประเทศไทย
และพันธบัตรกองทุนเพื่อการฟื้นฟูและพัฒนาระบบสถาบันการเงิน
 (๒)
หุ้น หุ้นกู้ หรือตราสารแสดงสิทธิในหนี้ที่ออกโดยธนาคารเพื่อการเกษตรและ
สหกรณ์การเกษตร หรือบรรษัทเงินทุนอุตสาหกรรมแห่งประเทศไทย
 (๓)
หุ้นกู้ พันธบัตร หรือตราสารแสดงสิทธิในหนี้ที่กระทรวงการคลังค้ำประกัน
ต้นเงินและดอกเบี้ย
 (๔)
หุ้นกู้ พันธบัตร หรือตราสารแสดงสิทธิในหนี้ที่ออกโดยองค์การของรัฐหรือ
รัฐวิสาหกิจที่มีกฎหมายเฉพาะจัดตั้งขึ้น หรือรัฐวิสาหกิจอื่นที่ธนาคารแห่งประเทศไทยเห็นชอบ
 (๕)
อสังหาริมทรัพย์เพื่อใช้เป็นสถานที่สำหรับดำเนินธุรกิจหรือสำหรับพนักงาน
และลูกจ้าง
โดยหักค่าเสื่อมราคาตามที่ธนาคารแห่งประเทศไทยเห็นชอบ
 (๖)
เงินลงทุนในนิติบุคคลซึ่งในที่สุดจะนำไปลงทุนในหุ้นสามัญ หรือหุ้นบุริมสิทธิ
ของธนาคารพาณิชย์หรือบริษัทเงินทุนที่จดทะเบียนในประเทศไทยตามโครงการที่ได้รับความเห็นชอบ
จากธนาคารแห่งประเทศไทย
หรือเงินลงทุนในหุ้นสามัญหรือในหุ้นบุริมสิทธิของธนาคารพาณิชย์หรือ
บริษัทเงินทุนที่จดทะเบียนในประเทศไทย

 ข้อ
๔ ในการดำรงสินทรัพย์ตามข้อ ๓ สาขาของธนาคารต่างประเทศต้องปฏิบัติ
ตามวิธีการและเงื่อนไข ดังต่อไปนี้
 (๑)
สินทรัพย์ที่ดำรงต้องปราศจากภาระผูกพัน
 (๒)
สินทรัพย์ที่ดำรงต้องเป็นส่วนหนึ่งต่างหากจากสินทรัพย์สภาพคล่อง ซึ่งต้อง
ดำรงไว้ตามมาตรา ๑๑ ตรี
 (๓)
สำหรับสินทรัพย์ตามข้อ ๓ (๑) - (๔) และ (๖) ให้คำนวณมูลค่าสินทรัพย์โดย
ถือตามราคาตลาดหรือราคาทุนแล้วแต่ราคาใดจะต่ำกว่า
 (๔)
สำหรับสินทรัพย์ตามข้อ ๓ (๕) ให้ถือเป็นสินทรัพย์ที่ดำรงได้ไม่เกินร้อยละ ๒๐
ของสินทรัพย์ที่ต้องดำรง
 (๕)
สินทรัพย์ที่ต้องดำรงต้องจัดหาด้วยเงินทุนตามมาตรา ๖ วรรคสาม
 (๖)
ในการใช้เงินทุนเพื่อดำรงสินทรัพย์ตามข้อ ๓ สาขาของธนาคารต่างประเทศที่มี
บัญชีระหว่างกันกับสำนักงานใหญ่หรือสาขาอื่นที่เป็นนิติบุคคลเดียวกัน
จะต้องมีดุลเป็นลูกหนี้สุทธิต่อ
สำนักงานใหญ่หรือสาขาอื่นดังกล่าว
ในเวลาใดเวลาหนึ่งไม่น้อยกว่าสินทรัพย์ที่ต้องดำรงตามข้อ ๓
  สำหรับการคำนวณหาดุลเป็นลูกหนี้สุทธิดังกล่าวข้างต้นให้นำยอดที่สาขาของ
ธนาคารต่างประเทศเป็นลูกหนี้สำนักงานใหญ่หรือสาขาอื่นดังกล่าวมาหักด้วย
(๑) ยอดที่สาขาของ
ธนาคารต่างประเทศนั้นเป็นเจ้าหนี้สำนักงานใหญ่และสาขาอื่นดังกล่าว
(ยอดสุทธิบัญชีระหว่างกัน) 
และ (๒) ผลขาดทุนสุทธิจากการดำเนินงานประจำปีซึ่งได้ผ่านการรับรองจากผู้สอบบัญชีในประเทศ
ไทยแล้ว

 ข้อ
๕ สาขาของธนาคารต่างประเทศที่ได้รับอนุญาตให้ประกอบการธนาคาร
พาณิชย์ตามมาตรา ๖
เฉพาะกิจการวิเทศธนกิจตามประกาศกระทรวงการคลัง เรื่อง การประกอบกิจ
การวิเทศธนกิจของธนาคารพาณิชย์ ลงวันที่ ๑๖ กันยายน ๒๕๓๕
หรือที่จะมีการแก้ไขเพิ่มเติมต่อไป
ต้องดำรงสินทรัพย์ไว้ในประเทศไทยเป็นมูลค่าไม่ต่ำกว่า ๑๐๐
ล้านบาทหรือเทียบเท่า และจะดำรงใน
รูปสินทรัพย์ใด ๆ ก็ได้
 ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป

 ประกาศ ณ วันที่ ๑๙ สิงหาคม พ.ศ. ๒๕๔๑
   ธารินทร์ นิมมานเหมินท์
 
รัฐมนตรีว่าการกระทรวงการคลัง

[รก.๒๕๔๑/พ๗๓ง/๑๕/๒๕ สิงหาคม ๒๕๔๑]

 พรพิมล/พิมพ์
  ๑๐/๐๖/๔๕
  B+A (C )